సంగీత దర్శకుడు, సంగీత శాస్త్రవేత్త స్టీవన్ స్టోజనోవిచ్ మొక్రాంజాక్ ఆధునిక సెర్బియన్ సంగీతం స్థాపకుడుగా గుర్తించబడుతున్నాడు. 
మొట్టమొదటి తరం పీటర్ కొన్జోవిక్, స్టీవాన్ హర్రిక్ మిలోజ్ మిలోజెవిక్ వంటి సెర్బియన్ స్వరకర్తలు జాతీయంగా గుర్తింపు పొందారు. కాల్పనికవాదాన్ని ఆధునీకరించారు. ఇతర ప్రసిద్ధ సెర్బియన్ సంప్రదాయ సంగీత స్వరకర్తల ఇసిడోర్ బాజీక్, స్టానిస్లవ్ బినికీ, జోసిఫ్ మారిన్కోవిక్లు ప్రఖ్యాతి గడించారు. సెర్బియాలో మూడు ఒపేరా గృహాలు ఉన్నాయి: నేషనల్ థియేటర్, మాడెలైన్యమ్ ఒపేరా రెండూ బెల్గ్రేడ్‌లో ఉన్నాయి. నోవి సాడ్లో సెర్బియన్ నేషనల్ థియేటర్ ఒపేరా ఉంది. దేశంలో నాలుగు సింఫొనీ ఆర్కెస్ట్రా పనిచేస్తాయి; బెల్జియం ఫిల్హార్మోనిక్ ఆర్కెస్ట్రా, నిస్ సింఫనీ ఆర్కెస్ట్రా, రేడియో టెలివిజన్ ఆఫ్ సెర్బియా, నోవి సాడ్ ఫిల్హార్మోనిక్ ఆర్కెస్ట్రా వంటి సింఫొనీ ఆర్కెస్ట్రా. సెర్బియా రేడియో టెలివిజన్ ఆఫ్ కోయిర్ దేశంలో ప్రముఖ స్వర సమ్మేళన మాధ్యమాలుగా ఉన్నాయి. ఆగ్నేయ ఐరోపాలో బెల్గ్రేడ్ మ్యూజిక్ ఫెస్టివల్ ప్రముఖ శాస్త్రీయ సంగీత ఉత్సవాలలో ఒకటిగా ప్రత్యేకత సంతరించుకుంది.
సాంప్రదాయ సెర్బియా సంగీతం ప్రపంచంలో వివిధ రకాల బ్యాగ్‌పైప్స్, వేణువులు, కొమ్ములు, బాకాలు, ల్యూటులు, సిలాల్టరీస్, డ్రమ్ములు, తాళాలు ఉన్నాయి. సాంప్రదాయ సామూహిక జానపద నృత్యం కలో ఇది ప్రాంతాలవారీగా వైవిధ్యంగా ప్రదర్శించబడుతుంది. ఉజీస్, మొర్వా ప్రాంతాలలో ఇది బాగా ప్రాచుర్యం పొందింది. సన్ ఇతిహాసం కవిత్వంలో శతాబ్దాలుగా సెర్బియన్, బాల్కన్ సంగీతం అంతర్భాగంగా ఉంది. సెర్బియా పర్వతప్రాంతాల్లో పొడవైన పద్యాలతో సాధారణంగా " గుస్లే " పిలువబడే ఒకేతీగ కలిగిన ఫిడేలు సంగీతంతో జతకలిపి అందించబడుతుంది. దీనికి చరిత్ర, పురాణాల నుండి ఇతివృత్తాలు ఎన్నుకొనబడుతూ ఉంటాయి. 13 వ శతాబ్దపు రాజు స్టీఫన్ నెమ్యాన్జిక్ సభలో వినిపించినట్లు రికార్డులు ఉన్నాయి.

పాప్ సంగీతం సెర్బియన్ ప్రధాన స్రవంతిగా ఉంది. జెల్జ్కొ జొక్స్మొవిక్ 2004 యూరోవిజన్ సాంగ్ పోటీలో రెండవ స్థానంలో నిలిచాడు. 2007 లో మరిజా స్రిఫొవిక్ "మోలిట్వా" పాటతో యూరోవిజన్ పాటల పోటీలో విజేతగా నిలిచింది. సెర్బియా 2008 ఎడిషన్ హోస్టు పోటీకి ఆతిథ్యం ఇచ్చింది. పాప్ గాయకులు డోర్డే బాలాసెవిక్, గొక ట్రాజన్, జ్డ్రావ్కొ కొలిక్, అలెక్సాండ్రా రాడోవిక్, వాల్డో జార్జియా, జెలెనా టోమాషెవిక్, నాట్సా బెవాలాక్ అత్యంత ప్రజాదరణ పొందారు.

1960, 1970, 1980 లలో యుగస్లేవియా రాక్ సంగీతంలో భాగంగా సెర్బియన్ రాక్ బాగా అభివృద్ధి చెంది వివిధ రాక్ శైలులను కలిగి ఉంది. అనేక పత్రికలు రేడియో, టీవీ కార్యక్రమాలలో అందించబడుతూ ఉంది. 1990 - 2000 లలో సెర్బియాలో రాక్ సంగీతం ప్రజాదరణ క్షీణించింది. అయినప్పటికీ ప్రధాన సంగీతస్రవంతిలో అనేక సంగీత కార్యక్రమాలను అందిస్తూ జనాదరణను కొనసాగించగలిగాయి. స్వతంత్ర సంగీతం అభివృద్ధి చెందింది. 2000 వ దశకంలో ప్రధాన స్రవంతిలో పునరుజ్జీవింపబడింది. సెర్బియన్ రాక్ కార్యక్రమాలు బాజగా ఐ ఇన్టెర్‌క్తోరి, డిసిలెలిన కీసే, ఏకతారినా వెలికా, ఎలెక్ట్రిస్ని ఆర్గజమ్, ఎవా బ్రాన్, కెర్బెర్, నెవెర్నే బెబే, పార్టిబ్రేజర్స్, రిటమ్ నేరేడా, ఆర్థోడాక్స్ సెల్ట్స్, రాంబో అమాడస్, రిబ్జా కోర్బా, సార్స్, స్మాక్, వాన్ గోగ్, యు గ్రూపా, ఇతరుల వంటి సంగీత కారులు రాక్ సంగీతంలో ప్రాధాన్యత వహించారు.

మొదటి ప్రపంచ యుద్ధం తరువాత జానపద సంగీతం ఒక ప్రధాన సంగీత శైలిగా మొట్టమొదటిసారిగా సోఫోకా నికోలిక్ విజయవంతమైంది. ఈ సంగీతాన్ని తరువాత డానికా ఓబ్రేనిక్, అన్జలిజా మిలిక్, నాడా మాముల అభివృద్ధి చేసారు. 60 - 70 కాలంలో సిల్వానా అర్మేనియులిక్, టోమా జద్రవ్కోవిక్, లేపా లూకిక్, వాసిలిజ రేడోజిక్, విడా పావ్లోవిక్, గోర్డానా స్టోజీజేవిక్ వంటివారు కూడా ఈ సంగీతానికి ప్రోత్సాహం అందించారు.

1980 ల చివర్లో - 1990 ల ప్రారంభంలో సెర్బియాలో టర్బో-జానపద సంగీతం అభివృద్ధి చెందింది. తరువాత డ్రాగానా మిర్కోవిక్, జోరికా బ్రున్‌క్లిక్, సబాన్ సౌలిక్, అనా బెటుకా, సినాన్ సాకిక్, వెస్నా జమ్జానాక్, మైలే కిటిక్, స్నీజానా డురిశిక్, సెల్జా సుల్జాకొవిక్, నాడా టొప్కాజిక్ పాప్, నృత్య అంశాలతో జానపద సంగీతం మిశ్రం చేసి అందించడం జానపద సంగీతం పట్టణీకరణగా భావించవచ్చు. ఇటీవల కాలంలో టర్బో-జానపద సంగీతం మరింతగా పాప్ మ్యూజిక్ అంశాలను కలిగి ఉంది. కొంతమంది ప్రదర్శకులు పాప్-జానపదంగా గుర్తించారు. వారిలో సెకా (తరచుగా సెర్బియా అతిపెద్ద సంగీత నటుడిగా పరిగణించబడుతున్నాయి), జెలెనా కర్లెసా, అకా లుకాస్, సేకా అలెక్సిక్, దారా బుబమరా, ఇందిరా రేడిక్, సాసా మతిక్, వికీ మిల్కోకోవిక్, స్టోజా, లేపా బ్రెండా మాజీ యుగోస్లేవియాలో ప్రజాదరణ సాధించారు.

బాల్కన్ బ్రాస్ (ట్రూబా ("ట్రంపెట్")) ఒక ప్రముఖ శైలిగా ముఖ్యంగా సెంట్రల్, దక్షిణ సెర్బియాలో ఉద్భవించింది. మొదటి సెర్బియా తిరుగుబాటు నుండి బాల్కన్ బ్రాస్ సంప్రదాయం కొనసాగుతూ ఉంది. సైనికులను మేల్కొలపడానికి, సమీకరించి యుద్ధాలు ప్రకటించేందుకు ఒక సైనిక పరికరంగా ట్రంపెటు ఉపయోగించబడింది. పనిచేసే సమయంలో ట్రంపెటు వినోదం అందించడంలో ప్రధాన పాత్రను పోషించింది. ఎందుకంటే సైనికులు దానిని జనాదరణ పొందిన జానపద గీతాలను వినిపించడానికి సహాయకారిగా ఉపయోగించారు. యుద్ధం ముగిసి సైనికులు గ్రామీణ జీవితానికి తిరిగి వచ్చిన తరువాత సంగీతం పౌర జీవితంలోకి ప్రవేశించింది. చివరకు జననాలు, బాప్టిజంలు, వివాహాలు, అంత్యక్రియలకు వెంబడించే సంగీత శైలిగా మారింది. ఈ కళా ప్రక్రియలో రెండు ప్రధాన విధానాలు ఉన్నాయి. పశ్చిమ సెర్బియా, మరొకటి దక్షిణ సెర్బియాలకు చెందినవి. సెర్బియా ప్రఖ్యాత బ్రాస్ సంగీతకారుడు బాబ్న్ మార్కోవిక్, ఆధునిక బ్రాస్ బ్యాండ్ లీడర్ల ప్రపంచంలో అత్యంత ప్రముఖులలో ఒకడుగా పేరుగడించాడు.

అత్యంత ప్రజాదరణ పొందిన సంగీత ఉత్సవం గ్వాచా ట్రంపెట్ ఫెస్టివలుకు వార్షికంగా 3,00,000 సందర్శకులు ఉన్నారు. యూరోప్లో 40 అతిపెద్ద ఉత్సవాలలో యూరోపియన్ అసోసియేషన్ (యురోపియన్ ఫెస్టివల్ అవార్డులు , యురోప్ 2007 లో "ఉత్తమ యూరోపియన్ ఫెస్టివల్") ఒకటిగా గుర్తించబడింది. 2013 లో ఈ ఉత్సవానికి 2,00,000 మంది సందర్శకులు హాజరయ్యారు. ఇతర ఉత్సవాల్లో జెస్సీర్లోని నిస్, గిటరిజడ రాక్ పండుగలోని నిస్విల్లే జాజ్ ఫెస్టివల్ ప్రాధాన్యత వహిస్తూ ఉన్నాయి.

పర్యావరణం
చరిత్ర
సంగీతం
పేరువెనుక చరిత్ర